**Molėtų rajono savivaldybės taryba**

**SPRENDIMAS**

**DĖL SOCIALINIO BŪSTO PIRKIMO MOLĖTŲ RAJONO SAVIVALDYBĖS NUOSAVYBĖN IR PIRKIMO SUTARTIES SUDARYMO**

2022 m. gruodžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 15 punktu, 16 straipsnio 2 dalies 31 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 1, 2, 4 dalimis, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67, 69 punktais, Sprendimų dėl laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos aprašo, patvirtinto Molėtų rajono savivaldybės tarybos 2020 m. balandžio 30 d. sprendimu Nr. B1-91 „Dėl Sprendimų dėl derybas laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos aprašo patvirtinimo“ 4, 5, 6 punktais, atsižvelgdama į Molėtų rajono savivaldybės administracijos direktoriaus 2022 m. gruodžio 13 d. įsakymą Nr. B6-1419 „Dėl socialinio būsto pirkimo savivaldybės nuosavybėn didesne kaina pagrindimo patvirtinimo“, Molėtų rajono savivaldybės administracijos direktoriaus 2022 m. gruodžio 14 d. teikimą Nr. B88-26 „Teikimas tvirtinti sprendimo dėl socialinio būsto pirkimo Molėtų rajono savivaldybės nuosavybėn ir pirkimo sutarties sudarymo projektą“,

Molėtų rajono savivaldybės taryba n u s p r e n d ž i a:

1. Pripažinti derybas laimėjusiu kandidatą A. R.

 2. Pirkti už savivaldybės biudžeto ir Europos Sąjungos lėšas savivaldybės socialinį būstą: 38,78 m2 bendro ploto dviejų kambarių butą (nekilnojamojo turto registro Nr. 90/12985; unikalus Nr. 6298-8014-7018:0001; pastatas plane pažymėtas 1A2p; pastatytas 1968 m.) su 7,10 kv. m ploto rūsiu R-9; esantį Molėtų r. sav., Joniškio mstl., Kaštonų g. 24 – 1, už 40 000,0 (keturiasdešimt tūkstančių) Eur.

 3. Įgalioti Molėtų rajono savivaldybės administracijos direktorių, jo nesant, Savivaldybės administracijos direktoriaus pavaduotoją pasirašyti 2 punkte nurodyto socialinio būsto pirkimo sutartį.

 4. Pavesti Molėtų rajono savivaldybės administracijos direktoriui nustatyti sutarties pasirašymo vietą, dieną, laiką ir apie tai per 3 darbo dienas pranešti kandidatui.

 5. Įsigytą Molėtų rajono savivaldybės nuosavybėn 2 punkte nurodytą socialinį būstą įtraukti į savivaldybės socialinių būstų sąrašą ir perduoti Molėtų rajono savivaldybės administracijai (kodas 188712799) valdyti, naudoti ir disponuoti juo patikėjimo teise.

 6. Įgalioti Molėtų rajono savivaldybės merą pasirašyti 2 punkte nurodyto savivaldybės socialinio būsto priėmimo–perdavimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras